  Туспуктэм: vk.com (Ярослав Семёнов) Наталия Сильвестрова Ижкарысь 88 номеро школаын тупатъян ужъёс йылпумъяськизы, дышетсконни пиналъёсты пумитаны дась. Со сярысь Удмуртиысь кивалтэтлэн тӧроез Ярослав Семёнов «ВКонтакте» мерлыко вотэсысь бамаз ивортӥз. Лэсьтӥськисьёс школае пырон интыез выльдӥзы, сиськонниез, мисьтаськон но педло ветлон интыосты, спортзалэз, тубатъёсты, кабинетъёсты тупатӥзы, классъёсы но шутэтскон висъетъёсы выль мебель басьтӥзы, электроезъёсты воштӥзы. Бадӟым саклык дышетисьёслэн но дышетскисьёслэн пушдуннезылы висъязы. Нырысетӥ дышетскон нуналъёсы юртын Удмуртиысь но мукет улосвылъёсысь психологъёс ужалозы    Со сяна, сенсорной висъет ужаны кутскоз. Отчы массаж лэсьтӥсь кресло, луоен ӝӧк, киын суредаськон борддор, ортопедической палас, кӧс бассейн, ву пультыосын шудӥсь колонна пуктозы.  Пиналъёс школаязы 20-тӥ тулыспалэ мынозы Тодэ вайытом, Ижкарысь 88 номеро школаын шуэрес учыр 26-тӥ куарусёнэ луиз, соку йыртэмась 20-лэсь трос адямиез сӧсыртӥз, 18 мурт быриз. Ватсалом, Удмуртиын 2023-тӥ арын дышетон юртъёсты утёнлы 1,9 миллиард манет висъялозы. Тегъёс: Удмуртия Ижкар школаос тупатъянужъёс  